TomoTesten/trubar-sodna-praksa huggingface dataset:
U-I-380/96
Natisni
Opravilna št.:
U-I-380/96
Datum odločitve:
27. 2. 1997
Objavljeno:
OdlUS VI, 27
ECLI:
ECLI:SI:USRS:1997:U.I.380.96
Akt:
Pravilnik o preskrbi s pitno vodo na območju občine Celje (Uradni list SRS, št. 22/79)
Izrek:
Pobuda za začetek postopka za oceno zakonitosti izvrševanja Pravilnika o preskrbi s pitno vodo na območju občine Celje se zavrže.
Evidenčni stavek:
Ustavno sodišče je zavrglo pobudo, ker ni pristojno niti za odločanje o zakonitosti izvrševanja splošnega akta s pravnim poslom niti za odločanje o skladnosti pravnih poslov s predpisi.
Geslo:
Nepristojnost Ustavnega sodišča za oceno ustavnosti in zakonitosti izvrševanja splošnih aktov s pravnimi posli.
Nepristojnost Ustavnega sodišča za odločanje o skladnosti pravnih poslov s predpisi.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Alojz Napreta, Celje
Datum vloge:
13. 12. 1996
Vrsta odločitve:
sklep
Vrsta rešitve:
zavrženje
Dokument:
US18209
Dokument v PDF obliki:
U-I-380-96.pdf
113 KB
Prenesite datoteko
U-I-380/96
27.2.1997
S K L E P
Ustavno sodišče je v postopku za preizkus pobude za začetek postopka za oceno zakonitosti Alojza Napreta iz Celja na seji dne 27. februarja 1997
s k l e n i l o:
Pobuda za začetek postopka za oceno zakonitosti izvrševanja Pravilnika o preskrbi s pitno vodo na območju občine Celje (Uradni list SRS, št. 22/79) se zavrže.
O b r a z l o ž i t e v
Pobudnik navaja, da je Javno komunalno podjetje Vodovod - Kanalizacija iz Celja poslalo po dogovoru z Mestno občino Celje porabnikom vode ponudbo za sklenitev pogodbe za obnovo hišnega priključka v vrednosti 223.416 tolarjev. Če porabnik pogodbe ne bi sklenil, mu grozi odklop vode. Zato pobudnik predlaga, naj Ustavno sodišče oceni zakonitost izvrševanja v izreku navedenega pravilnika, saj takih določb, kot jih vsebuje ponudba za sklenitev pogodbe, Pravilnik nima.
Ustavno sodišče odloča o skladnosti splošnih aktov z Ustavo in zakonom, ne pa o ustavnosti in zakonitosti načina njihovega izvrševanja s pravnimi posli. Prav tako ne odloča o skladnosti pravnih poslov s predpisi. Zato je bilo potrebno pobudo zavreči. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k :
dr. Tone Jerovšek
U-I-396/96
Natisni
Opravilna št.:
U-I-396/96
Datum odločitve:
13. 2. 1997
Objavljeno:
OdlUS VI, 18
ECLI:
ECLI:SI:USRS:1997:U.I.396.96
Akt:
Zakon o zaposlovanju in zavarovanju za primer brezposelnosti (Uradni list RS, št. 5/91, 12/92, 7/93 in 38/94) (ZZZPB), 15. al. 1. odst. 19. čl.
Izrek:
Postopek za preizkus pobude za začetek postopka za oceno ustavnosti 15. alinee prvega odstavka 19. člena Zakona o zaposlovanju in zavarovanju za primer brezposelnosti se ustavi.
Evidenčni stavek:
Ker je pobudnik pobudo umaknil, je Ustavno sodišče postopek ustavilo.
Geslo:
Ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
IMPOL-KADRING d.o., Slovenska Bistrica
Datum vloge:
27. 12. 1996
Vrsta odločitve:
sklep
Vrsta rešitve:
ustavitev
Dokument:
US18199
Dokument v PDF obliki:
U-I-396-96.pdf
112 KB
Prenesite datoteko
U-I-396/96
13.2.1997
S K L E P
Ustavno sodišče je v postopku za preizkus pobude družbe IMPOL- KADRING d.o.o., Slovenska Bistrica, na seji dne 13. februarja 1997
s k l e n i l o :
Postopek za preizkus pobude za začetek postopka za oceno ustavnosti 15. alinee prvega odstavka 19. člena Zakona o zaposlovanju in zavarovanju za primer brezposelnosti (Uradni list RS, št. 5/91, 12/92, 7/93 in 38/94) se ustavi.
O b r a z l o ž i t e v
1. Pobudnica je predlagala oceno ustavnosti v izreku tega sklepa navedenih določb zato, ker varovanim kategorijam presežnih delavcev, ki jim delovno razmerje lahko preneha le na podlagi njihovega pismenega soglasja, onemogoča uveljavljanje pravice do denarnega nadomestila iz naslova obveznega zavarovanja za primer brezposelnosti.
2. Pobudnica, pozvana, da naj svojo vlogo dopolni, je sporočila, da pobudo umika. Zato je Ustavno sodišče postopek ustavilo.
3. Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek
U-I-219/96
Natisni
Opravilna št.:
U-I-219/96
Datum odločitve:
13. 2. 1997
Objavljeno:
OdlUS VI, 19
ECLI:
ECLI:SI:USRS:1997:U.I.219.96
Akt:
Sprejemanje standardov v tujih jezikih kot slovenskih standarodov
Izrek:
Postopek za preizkus pobude za začetek postopka za oceno ustavnosti sprejemanja standardov v tujih jezikih kot slovenskih standardov se ustavi.
Evidenčni stavek:
Postopek za preizkus pobude za začetek postopka za oceno ustavnosti je Ustavno sodišče ustavilo, ker pobudnik pobude v danem roku ni dopolnil.
Geslo:
Nepopolna vloga, ustavitev postopka zaradi njene nedopolnitve v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Elektrotehniška zveza Slovenije
Datum vloge:
6. 6. 1996
Vrsta odločitve:
sklep
Vrsta rešitve:
ustavitev
Dokument:
US18200
Dokument v PDF obliki:
U-I-219-96.pdf
113 KB
Prenesite datoteko
U-I-219/96-4
13.2.1997
S K L E P
Ustavno sodišče je v postopku za preizkus pobude Elektrotehniške zveze Slovenije na seji dne 13. februarja 1997
s k l e n i l o :
Postopek za preizkus pobude za začetek postopka za oceno ustavnosti sprejemanja standardov v tujih jezikih kot slovenskih standardov se ustavi.
O b r a z l o ž i t e v
1. Pobudnica je 6.6.1996 vložila pobudo, v kateri navaja, da je sprejemanje standardov v tujih jezikih kot slovenskih standardov, ki jih sprejema Urad za standardizacijo in meroslovje na podlagi Zakona o standardizaciji (Uradni list RS, št. 1/95), v nasprotju z ustavno določbo, po kateri je v Sloveniji uradni jezik slovenščina, in z ustavno določbo o enakopravnosti informiranja vseh prebivalcev.
2. Dne 2.10.1996 je Ustavno sodišče pobudnico pozvalo, naj pobudo dopolni v roku petnajst dni. V dopisu jo je opozorilo na možnost ustavitve postopka, če pobuda v danem roku ne bo ustrezno dopolnjena.
3. Ustavno sodišče je postopek za oceno ustavnosti ustavilo, ker pobudnica pobude ni dopolnila.
4. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek
Up-323/96
Natisni
Opravilna št.:
Up-323/96
Datum odločitve:
4. 2. 1997
ECLI:
ECLI:SI:USRS:1997:Up.323.96
Akt:
Ustavna pritožba Z. J. zoper sodbo Vrhovnega sodišča št. IV Ips 43/89-8 z dne 19.7.1989 v zvezi z odločbo Republiškega senata za prekrške št. Pp/236/89 z dne 11.5.1989 in odločbo Medobčinskega sodnika za prekrške v Ljubljani št. I-P-5509/88-Be z dne 14.9.1988 in zoper odločbo Republiškega senata za prekrške št. Pp/193/90 z dne 15.5.1990 v zvezi z odločbo Medobčinskega sodnika za prekrške v Ljubljani št. I P-5509/88-Be z dne 27.12.1989
Izrek:
Ustavna pritožba Z. J. zoper sodbo Vrhovnega sodišča v zvezi z odločbo Republiškega senata za prekrške in odločbo Medobčinskega sodnika za prekrške v Ljubljani in zoper odločbo Republiškega senata za prekrške v zvezi z odločbo Medobčinskega sodnika za prekrške v Ljubljani se zavrže.
Evidenčni stavek:
Ker pritožnica izpodbija posamične akte, izdane pred uveljavitvijo Ustave, je Ustavno sodišče ustavno pritožbo kot nedovoljeno zavrglo (82. člen Zakona o Ustavnem sodišču).
Geslo:
Rok za vložitev ustavne pritožbe (82. čl. Zakona o Ustavnem sodišču).
Pravna podlaga:
Zakon o Ustavnem sodišču (ZUstS), 6., 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 11. 1996
Vrsta odločitve:
sklep
Vrsta rešitve:
zavrženje
Dokument:
US18190
Up-323/96
4.2.1997
S K L E P
Ustavno sodišče je v postopku za preizkus ustavne pritožbe Z. J. iz K. v Š., ki jo zastopa A. V. Z. z V. na seji senata dne 4. februarja 1997.
s k l e n i l o :
Ustavna pritožba Z. J. zoper sodbo Vrhovnega sodišča št. IV Ips 43/89-8 z dne 19.7.1989 v zvezi z odločbo Republiškega senata za prekrške št. Pp/236/89 z dne 11.5.1989 in odločbo Medobčinskega sodnika za prekrške v Ljubljani št. I-P-5509/88-Be z dne 14.9.1988 in zoper odločbo Republiškega senata za prekrške št. Pp/193/90 z dne 15.5.1990 v zvezi z odločbo Medobčinskega sodnika za prekrške v Ljubljani št. I P-5509/88-Be z dne 27.12.1989 se zavrže.
O b r a z l o ž i t e v
1. Pritožnica v ustavni pritožbi, vloženi dne 20. novembra 1996, izpodbija v izreku navedene odločbe, izdane v postopku o prekršku, in odločbe sodišča, izdane v odškodninski pravdi. S prvimi tremi odločbami, navedenimi v izreku, je bila spoznana za odgovorno za prekršek; z drugima dvema odločbama je bil zavržen predlog za obnovo postopka.
2. Po 82. členu Zakona o Ustavnem sodišču (Uradni list RS, št. 15/94) je ustavna pritožba dovoljena zoper posamične akte, izdane po uveljavitvi Ustave. Ustava je začela veljati 23. decembra 1991. Vsi izpodbijani posamični akti so bili torej izdani pred uveljavitvijo Ustave. Ustavno sodišče je zato ustavno pritožbo kot nedovoljeno zavrglo.
3. Ustavna pritožba zoper odločbe, izdane v civilnem postopku, se pri Ustavnem sodišču vodi kot samostojna ustavna pritožba. O njej bo zato Ustavno sodišče odločilo posebej.
4. Senat Ustavnega sodišča je sprejel ta sklep na podlagi 6. člena Zakona o Ustavnem sodišču v sestavi: predsednik senata dr. Boštjan M. Zupančič in sodnika dr. Peter Jambrek in dr. Janez Šinkovec.
P r e d s e d n i k s e n a t a
dr. Boštjan M. Zupančič
Up-329/96
Natisni
Opravilna št.:
Up-329/96
Datum odločitve:
4. 2. 1997
ECLI:
ECLI:SI:USRS:1997:Up.329.96
Akt:
Ustavna pritožba M. M. zoper odločbo Republiškega senata za prekrške št. Pp 2517/96 z dne 19.6.1996 v zvezi z odločbo Carinarnice Maribor
Izrek:
Ustavna pritožba M. M. zoper odločbo Republiškega senata za prekrške v zvezi z odločbo Carinarnice Maribor se zavrže.
Evidenčni stavek:
Ustavno sodišče zavrže ustavno pritožbo, če nepopolne vloge pritožnik kljub pozivu Ustavnega sodišča v določenem roku ne dopolni.
Geslo:
Ustavna pritožba, nepopolna vloga, nedopolnitev v določenem roku.
Pravna podlaga:
Zakon o Ustavnem sodišču (ZUstS), 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
28. 11. 1996
Vrsta odločitve:
sklep
Vrsta rešitve:
zavrženje
Dokument:
US18192
Up-329/96
4.2.1997
S K L E P
Ustavno sodišče je v postopku za preizkus ustavne pritožbe M. M. iz K. na seji senata dne 4. februarja 1997
s k l e n i l o:
Ustavna pritožba M. M. zoper odločbo Republiškega senata za prekrške št. Pp 2517/96 z dne 19.6.1996 v zvezi z odločbo Carinarnice Maribor se zavrže.
O b r a z l o ž i t e v
1. Pritožnica je dne 27.11.1996 posredovala Ustavnemu sodišču vlogo, iz katere je bilo mogoče smiselno razbrati, da vlaga ustavno pritožbo zoper odločbo, izdano v postopku o prekršku, s katero je bila spoznana za odgovorno za carinski prekršek iz 1. točke prvega odstavka 371. člena v zvezi s prvim odstavkom člena 380b Carinskega zakona in kaznovana z denarno kaznijo v znesku 500 000,00 SIT.
2. Ker je bila vloga pomanjkljiva do te mere, da je ni bilo mogoče preizkusiti, je bila pritožnica z dopisom Ustavnega sodišča pozvana, da vlogo v roku petnajstih dni v skladu z zahtevami 53. člena Zakona o Ustavnem sodišču (Uradni list RS, št. 15/94 - v nadaljevanju: ZustS) dopolni - tako v vsebinskem kot tudi v formalnem pogledu. Izrecno je bila opozorjena na rok za vložitev ustavne pritožbe in zahtevo ZUstS, da morajo biti pred vložitvijo ustavne pritožbe izčrpana vsa pravna sredstva. Opozorjena je bila tudi na posledice, če tega v postavljenem roku ne stori.
3. Pritožnica je pisanje Ustavnega sodišča v redu prejela, vendar vloge v postavljenem roku ni dopolnila. Zato jo je bilo treba v skladu z določbo 4. alinee prvega odstavka 55. člena ZUstS zavreči.
4. Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
P r e d s e d n i k s e n a t a
dr. Boštjan M. Zupančič
U-I-385/96
Natisni
Opravilna št.:
U-I-385/96
Datum odločitve:
30. 1. 1997
Objavljeno:
OdlUS VI, 12
ECLI:
ECLI:SI:USRS:1997:U.I.385.96
Akt:
Zakon o kazenskem postopku (Uradni list RS, št. 63/94) (ZKP), 451., 157., 201. in 472. čl.
Izrek:
Pobuda za začetek postopka za oceno ustavnosti 451. člena v zvezi s 157. členom in 201. členom ter 472. člena Zakona o kazenskem postopku se zavrže.
Evidenčni stavek:
Ker odvetnik ni predložil pooblastila za vložitev pobude in za zastopanje v postopku odločanja o pobudi, je Ustavno sodišče ob smiselni uporabi določb Zakona o kazenskem postopku, ki jo za tak primer določa 6. člen Zakona o Ustavnem sodišču, pobudo zavrglo.
Geslo:
Nepopolna vloga, pooblastilo odvetnika za vložitev pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Igor Inkret, Celje
Datum vloge:
17. 12. 1996
Vrsta odločitve:
sklep
Vrsta rešitve:
zavrženje
Dokument:
US18178
Dokument v PDF obliki:
U-I-385-96.pdf
113 KB
Prenesite datoteko
U-I-385/96
30.1.1997
S K L E P
Ustavno sodišče je v postopku za preizkus pobude Igorja Inkreta iz Celja na seji dne 30. januarja 1997
s k l e n i l o :
Pobuda za začetek postopka za oceno ustavnosti 451. člena v zvezi s 157. členom in 201. členom ter 472. člena Zakona o kazenskem postopku (Uradni list RS, št. 63/94) se zavrže.
O b r a z l o ž i t e v
1. Odvetnik Igor Inkret je vložil pobudo za oceno ustavnosti določb Zakona o kazenskem postopku (v nadaljevanju: ZKP), ki urejajo pridržanje in pripor mladoletnikov v kazenskem postopku. Navedel je, da jo vlaga po pooblastilu mladoletnega Mladena Stojniča, zoper katerega je bil v kazenskem postopku odrejen pripor. S tem je utemeljil tudi pravni interes za vložitev pobude.
2. Odvetnik Inkret pobudi ni priložil pooblastila za zastopanje v postopku pred Ustavnim sodiščem, zato je bil na podlagi tretjega odstavka 76. člena ZKP v zvezi s 6. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) pozvan k dopolnitvi pobude.
3. Odvetnik pooblastila za vložitev pobude in za zastopanje v postopku odločanja o pobudi v danem roku ni predložil. Ustavno sodišče je zato njegovo vlogo na podlagi navedenih določb ZKP in ZUstS zavrglo.
4. Ustavno sodišče je ta sklep sprejelo na podlagi 6. člena ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo z osmimi glasovi proti enemu. Proti je glasoval sodnik Ude.
P r e d s e d n i k
dr. Tone Jerovšek
Up-11/95
Natisni
Opravilna št.:
Up-11/95
Datum odločitve:
22. 1. 1997
ECLI:
ECLI:SI:USRS:1997:Up.11.95
Akt:
Ustavna pritožba K. R. zoper odločbo Sodišča združenega dela pokojninskega in invalidskega zavarovanja v RS št. Sp-317/93 z dne 16.12.1993
Izrek:
Ustavna pritožba K. R. zoper odločbo Sodišča združenega dela pokojninskega in invalidskega zavarovanja v RS se zavrže.
Evidenčni stavek:
Ni izpolnjen procesni pogoj za vložitev ustavne pritožbe, če niso bila izčrpana niti redna pravna sredstva.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 1. 1995
Vrsta odločitve:
sklep
Vrsta rešitve:
zavrženje
Dokument:
US18185
Up-11/95
22.1.1997
S K L E P
Ustavno sodišče je v postopku za preizkus ustavne pritožbe K. R. iz Z. na seji senata dne 22. januarja 1997
s k l e n i l o:
Ustavna pritožba K. R. zoper odločbo Sodišča združenega dela pokojninskega in invalidskega zavarovanja v RS št. Sp-317/93 z dne 16.12.1993 se zavrže.
O b r a z l o ž i t e v
1. Pritožnik je dne 19.1.1995 vložil pobudo za oceno ustavnosti Sporazuma med Republiko Slovenijo in Republiko Hrvaško o vojaških pokojninah (Uradni list RS - Mednarodne pogodbe, št. 13/92) in smiselno tudi ustavno pritožbo zoper prvostopno sodno odločbo, s katero je bila na podlagi izpodbijanega Sporazuma zavrnjena njegova zahteva za akontacijo vojaške pokojnine. Meni, da je taka sodna odločitev v neskladju s 14. in 50. členom Ustave in tudi v nasprotju z odločbo Ustavnega sodišča št. U-I-70/92 z dne 5.11.1992 (OdlUS I,77).
2. Ustavna pritožba se lahko vloži šele, ko so izčrpana vsa pravna sredstva (prvi odstavek 51. člena Zakona o Ustavnem sodišču; Uradni list RS, št. 15/94 - v nadaljevanju: ZUstS). Izjemoma lahko Ustavno sodišče odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice (drugi odstavek 51. člena ZUstS). V obravnavanem primeru niso bila izčrpana niti redna pravna sredstva. Pritožnik se kljub jasnemu pravnemu pouku zoper izpodbijano sodno odločbo ni pritožil tako, da je ta postala pravnomočna z iztekom pritožbenega roka dne 13.1.1994. Glede na navedeno zakonsko določena procesna predpostavka za obravnavo ustavne pritožbe v tej zadevi ni izpolnjena, zato je bilo treba ustavno pritožbo zavreči.
3. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednik senata dr. Lovro Šturm in člana dr. Tone Jerovšek in mag. Matevž Krivic .
P r e d s e d n i k s e n a t a
dr. Lovro Šturm
Up-89/96
Natisni
Opravilna št.:
Up-89/96
Datum odločitve:
22. 1. 1997
ECLI:
ECLI:SI:USRS:1997:Up.89.96
Akt:
Ustavna pritožba M. N. zoper odločbo Zavoda za pokojninsko in invalidsko zavarovanje Slovenije, št. 1 4 4010111 z dne 15.3.1996
Izrek:
Ustavna pritožba M. N. zoper odločbo Zavoda za pokojninsko in invalidsko zavarovanje Slovenije se zavrže.
Evidenčni stavek:
Opozorjena na posledice pritožnica pomanjkljive vloge ni dopolnila v določenem roku, zato je bilo treba ustavno pritožbo zavreči.
Geslo:
Ustavna pritožba, nepopolna vloga, nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
4. 4. 1996
Vrsta odločitve:
sklep
Vrsta rešitve:
zavrženje
Dokument:
US18187
Up-89/96
22.1.1997
S K L E P
Ustavno sodišče je v postopku za preizkus ustavne pritožbe M. N. iz B. na seji senata dne 22.januarja 1997
s k l e n i l o:
Ustavna pritožba M. N. zoper odločbo Zavoda za pokojninsko in invalidsko zavarovanje Slovenije, št. 1 4 4010111 z dne 15.3.1996 se zavrže.
O b r a z l o ž i t e v
1. Pritožnica z vlogo z dne 3.4.1996 izpodbija v izreku tega sklepa navedeno odločbo, ker naj bi posegala v pridobljene pravice, ki naj bi ji šle po odločbi o pravici do predčasne pokojnine v določenem znesku iz leta 1994. Meni, da so bile v odločbi iz leta 1994 že upoštevane sedanje zakonske spremembe. To naj bi izhajalo iz primerjave s kolegicino odločbo in iz dopisa Zavoda z dne 25.5.1995.
2. Pritožnica je bila opozorjena na pogoje, ki morajo biti izpolnjeni za vložitev ustavne pritožbe. Opozorjena je bila tudi na posledice, če vloge v določenem roku ne bo dopolnila. Vloge ni dopolnila in je bilo glede na to treba ustavno pritožbo zavreči. 3. Senat Ustavnega sodišča je ta sklep sprejel na podlagi 4. alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Lovro Šturm in člana dr. Tone Jerovšek in mag. Matevž Krivic.
P r e d s e d n i k s e n a t a
dr. Lovro Šturm
Up-312/96
Natisni
Opravilna št.:
Up-312/96
Datum odločitve:
22. 1. 1997
ECLI:
ECLI:SI:USRS:1997:Up.312.96
Akt:
Ustavna pritožba M. G. zoper odločitev predsednika Državnega zbora št. 213-11/90-2/106 z dne 8.11.1996
Izrek:
Ustavna pritožba M. G. zoper odločitev predsednika Državnega zbora se zavrže.
Evidenčni stavek:
Ker za izjemno odločanje po drugem odstavku 51. člena ZUstS ni izkazana izpolnjenost nobenega od dveh pogojev, je senat ustavno pritožbo zavrgel.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe pred Ustavnim sodiščem.

Izjemno odločanje pred predhodnim izčrpanjem, komulativnost pogojev.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 11. 1996
Vrsta odločitve:
sklep
Vrsta rešitve:
zavrženje
Dokument:
US18186
Up-312/96
22.1.1997
S K L E P
Ustavno sodišče je v postopku za preizkus ustavne pritožbe M. G. iz V. na seji senata dne 22.1.1997
s k l e n i l o :
Ustavna pritožba M. G. zoper odločitev predsednika Državnega zbora št. 213-11/90-2/106 z dne 8.11.1996 se zavrže.
O b r a z l o ž i t e v
1. Pritožnik je dne 13.11.1996 z enakima vlogama (v identičnem besedilu) hkrati vložil ustavno pritožbo pri Ustavnem sodišču in sprožil upravni spor pred Vrhovnim sodiščem zoper odločitev predsednika Državnega zbora v zvezi s pobudo pritožnika za določitev "roka za zbiranje 5000 podpisov za vložitev zakona v skladu s členom 88 slovenske ustave".
2. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži šele, ko so izčrpana vsa pravna sredstva. Ker o spornem vprašanju v upravnem sporu še ni bilo odločeno, je bilo treba ustavno pritožbo zavreči.
3. Ta sklep je sprejelo Ustavno sodišče na podlagi druge alinee prvega odstavka 55. člena ZUstS na seji senata v sestavi: predsednik dr. Lovro Šturm in člana dr. Tone Jerovšek in mag. Matevž Krivic. Sklep je sprejelo soglasno.
P r e d s e d n i k s e n a t a
dr. Lovro Šturm